b'\n_START_ARTICLE_\nVytas Milius\n_START_PARAGRAPH_\nVytas Milius (g. 1949 m. vasario 21 d. Maksimonyse, Var\xc4\x97nos rajonas) \xe2\x80\x93 teisininkas, buv\xc4\x99s Lietuvos apeliacinio teismo teis\xc4\x97jas ir \xc5\xa1io teismo pirmininkas, \xc5\xa1iuo metu Lietuvos Konstitucinio Teismo teis\xc4\x97jas.\n_START_SECTION_\nBiografija\n_START_PARAGRAPH_\n1967 m. baig\xc4\x97 Merkin\xc4\x97s Vinco Kr\xc4\x97v\xc4\x97s vidurin\xc4\x99 mokykl\xc4\x85, nuo 1972 m. iki 1977 m. rugpj\xc5\xab\xc4\x8dio m\xc4\x97n. \xe2\x80\x93 teis\xc4\x97s studijas Vilniaus universiteto Teis\xc4\x97s fakultete, \xc4\xafgijo teisininko kvalifikacij\xc4\x85._NEWLINE_Nuo 1968 m. gegu\xc5\xbe\xc4\x97s m\xc4\x97n. iki 1971 m. bir\xc5\xbeelio m\xc4\x97n. atliko karin\xc4\x99 tarnyb\xc4\x85 TSRS kariniame j\xc5\xabr\xc5\xb3 laivyne. Nuo 1968 m. sausio m\xc4\x97n. iki 1968 m. gegu\xc5\xbe\xc4\x97s m\xc4\x97n. Kauno vilnoni\xc5\xb3 audini\xc5\xb3 fabriko \xe2\x80\x9eDrob\xc4\x97" pameistrys, nuo 1971 m. rugs\xc4\x97jo m\xc4\x97n. iki 1972 m. rugpj\xc5\xab\xc4\x8dio m\xc4\x97n. Alytaus \xc5\xa1aldytuv\xc5\xb3 gamyklos \xc5\xa1altkalvis-elektrikas, nuo 1972 m. rugs\xc4\x97jo m\xc4\x97n. iki 1973 m. rugs\xc4\x97jo m\xc4\x97n. Vilniaus sporto r\xc5\xabm\xc5\xb3 elektrikas, nuo 1974 m. rugs\xc4\x97jo m\xc4\x97n. iki 1977 m. rugpj\xc5\xab\xc4\x8dio m\xc4\x97n. VU Teis\xc4\x97s fakulteto Kriminalistikos laboratorijos laborantas._NEWLINE_Nuo 1977 iki 1980 m. \xc5\xa0ilut\xc4\x97s rajono Tarybos vykdomojo komiteto Plano komisijos pirmininko pavaduotojas, nuo 1980 iki 1990 m. \xc5\xa0ilut\xc4\x97s rajono apylink\xc4\x97s teismo teis\xc4\x97jas, teismo pirmininkas, nuo 1990 iki 1992 m. Lietuvos Auk\xc5\xa1\xc4\x8diausiojo Teismo teis\xc4\x97jas, nuo 1992 iki 1994 m. Druskinink\xc5\xb3 miesto apylink\xc4\x97s teismo pirmininkas, nuo 1995 iki 2010 m. Lietuvos apeliacinio teismo pirmininkas. 2010-2013 m. Lietuvos apeliacinio teismo teis\xc4\x97jas. Nuo 2013 met\xc5\xb3 Lietuvos Konstitucinio Teismo teis\xc4\x97jas._NEWLINE_Moka rus\xc5\xb3, pranc\xc5\xabz\xc5\xb3, angl\xc5\xb3 kalbas.'